|  |  |  |  |
| --- | --- | --- | --- |
| Vår saksbehandler: Monika Thollefsen  | Vår dato:03.09.2015Vår referanse:2015/62 | Deres dato:Deres referanse: | Design-og-handverk.png |
|  |  |  |  |

|  |  |
| --- | --- |
| Til  | Kopi til: |
| Rådsmedlemmer faglig råd for design og håndverk | varamedlemmer |

**Referat fra møte i Faglig råd for design og håndverk 22. september 2015**

Møtested: Utdanningsdirektoratet 1. et. møterom 5

Møtetid: Kl.09.30-15.00

**Tilstede**

Solveig T. Grinder

Ragnvald Nore

Lise Fjeld

Cato Karpow

Niels Killi

Janne O. Fraas

Karina Sandnes

Anne-Kristin Modell

Brith Antonsen

Marianne Monsrud

Gry Sørlie

Ellinor Guttorm Utsi

**Forfall**

Gunleik Rostøl

Marcus Sagmo + vara

**Saksliste**

**Sak 17/15 Læreplassituasjonen høsten 2015 – oppdrag til faglige råd**

Rådet hadde fått tilsendt utkast til svar sammen med innkallingen til møtet. Rådet gikk igjennom brevet i møtet. Se endelig svarbrev vedlagt.

**Sak 17/15 Nyoppnevning av faglige råd**

Rådet hadde fått tilsendt utkast til svar sammen med innkallingen til møtet, dette ble gått igjennom i møtet. Rådet diskuterte blant annen problemstilling knyttet til partsrepresentasjon og fagrepresentasjon og utfordringer med at ikke alle fag i DH har en part. Se endelig svarbrev vedlagt.

**18/15 Ferdigstillelse av utviklingsredegjørelsen – del 1**

Rådet gikk igjennom tekstene i utviklingsredegjørelsen fag for fag. Se utviklingsredegjørelsen vedlagt (ubearbeidet siden rådsmøtet).

Videre arbeid med utviklingsredegjørelsen:

* De 11 fagene som ikke er verneverdige, med unntak av utstillingsdesign, anses som ferdige.
* Det arbeides videre med de små verneverdige fagene:
* Lise: Herreskredder, modist, kostymesyer. Vurderer også muligheten for å få informasjon om parykk og maskør.
* Ellinor: duodjifagene
* Marianne: buntmakerfaget.
* Monika: sammenstiller informasjon fra dialogmøtet til tekst om børsemakerfaget og innspill om de maritimefagene.
* Ragnvald: sølvsmed og filigranssølvsmed, ur- og instrumentfagene
* Solveig jobber videre med ingressene
* Monika skriver inn noen felles problemstillinger for fagene i den innledende teksten, på samme måte som Solveig har gjort i ingressen til de små verneverdige fagene.

Tidsplan videre:

Før 5. oktober: Nye tekstinnspill sendes Monika

5. oktober: FRDH får redegjørelsen med ny tekst tilsendt.

9. oktober: frist for å sende inn innspill på redegjørelsen som ble sendt ut 5. oktober.

12. oktober: redegjørelsen sendes ut på siste høringsrunde til rådsmedlemmene.

14. oktober: Frist for å sende inn innspill til redegjørelsen som ble sendt ut 12. oktober.

Obs! Nye innspill må komme inn før 5. oktober. Det er ikke mulig å komme med «omfattende» innspill 14. oktober, kun innspill til mindre endringer, tekstformuleringer etc.

**Orienteringssaker**

* Møte om duodjifagene i Alta 14. september. Eget referat vil bli sendt ut.
* FRDH har fått invitasjon fra HiOA om å delta i et forskningsprosjekt om kvalitet i yrkesopplæringen. Forskningsprosjektet er ikke initiert av Utdanningsdirektoratet, men direktoratet er positive til av rådene deltar.

HiOA, i samarbeid med NTNU gjennomfører i forbindelse med prosjektet en surveyundersøkelse blant elevene i Vg1 ved de yrkesfaglige utdanningsprogrammene før skoleslutt 2015, og blant lærlingene i utvalgte lærefag høsten 2015. De vil også gjennomføre intervjuer blant utvalgte lærere høsten 2015. Undersøkelsene og intervjuene vil bli gjennomført i fire fylker. I tillegg ønsker de å gjennomføre intervju med partene gjennom arbeidsutvalgene i de faglige rådene. Undersøkelsen er godkjent av Norsk samfunnsvitenskapelig datatjeneste (NSD) og skal belyse:

• hvilke yrker som ivaretas i dagens struktur, hvordan opplæringen foregår i dag og hvorfor opplæringen fungerer bedre for noen yrker enn andre

• hva som skal til av endringer for at opplæringen skal bli enda bedre

• hvordan prosjekt til fordypning fungerer

• hvordan VG2 eksamen fungerer i forhold til yrkene som inngår i det Vg2 eksamen gjelder for

• hvilke forhold som har betydning for elevenes motivasjon

• hvilke yrker som bør grupperes i samme utdanningsprogram og hvorfor

FRDH ønsker at AU deltar. AU finner tid til et møte med HiOA. Rådsmedlemmene bes om å sende inn innspill til spørsmålene ovenfor.

|  |  |
| --- | --- |
|  |  |
|  |  |
| **Eventuelt** |  |

Niels informerte om at TIP er i prosess med å vurdere sammenslåing av fag. Mange fag har blitt digitalisert de senere årene. Samtidig antar man at noen fag vil forbli håndverksfag, enkelte av disse kan det være aktuelt å flytte til FRDH.

FRDH fikk ettersendt sak om nasjonale rammer for lokal utvikling av læreplaner for praksisbrev. Forslag til innspill er laget i etterkant av rådsmøtet se vedlegg. Frist for innspill til brevet er 9. oktober.